钦定古今图书集成/历象汇编/历法典/第072卷 > 图
## 钦定古今图书集成/历象汇编/历法典/第072卷 > 图

太阳视径十二分之一即天度之二分半土星中距〈本筭为一万五千八百○○度〉其视径为太阳视径十八分之一，即天度之一分四十三秒。又星高有视径，以法求实径，如《图甲》人目。〈地心无异〉“乙庚太阳半视径，乙己某星半视径”，其比例如乙己于乙

庚，若星在太阳如丙丁，则其比例为丙丁与丙戊。〈丙戊
当太阳视径〉用法得丙丁天上度之几分，有丙丁分数，则
有本天周之分数，因周与径之比例。〈见测量全义五卷中〉《甲丙》
《半径》得地半径若干，则其周得若干。以周之某分若
干，得各星比例半径大小。又以各星同类之分数求
其容。〈见月离三大比例〉

依法算得水星体比地球小为一万一千分之一分，
金星体小于地球为三十六分之一分。

火星体大，为一地球又三分之一；

木星体比地球大，为八十一倍，又曰“九十五倍。”
土星体大于地球，为七十九倍，又曰“九十一倍。”
恒星六等之大小，见本《历指》。

用《新图》求各星大小。

《新图》以太阳为五星之心，金、水二星，或在日上，或在
日下，与古法大异。

《苐谷》曰：“水星视径中距时。”〈一一五○度〉为二分○十秒，其
实径与地径为三与八，则其体小于地球，为十九分
之一，于古法甚远。《金星视径》中距时，〈一一五○度〉为三十三分十五秒，其实径为地球径十一分之六，则其容
为地球六分之一。《火星中距》：〈一七四五度〉“视径”为二分弱，
则其实径为地径六十分之二十五强，其体小于地
球，为十三分之一弱。《木星中距》：〈三九九○度〉视径为二分
四十五秒，其实径于地为十二与五，则其体大于地
球，为十四倍。土星中距：〈一○五五○度〉“视径”为一分五十秒，
其实径为二。地球径又十分之一，则其体大于地球
为二十二倍。

若欲以里数求各星之大，则先求地球之容得里数，
次依各比例数求之。〈见月离三大比例〉

问：“古今两数相悬，何者为确？”曰：“各有本论，然以金星
证之，见其绕太阳，有弦望之异，觉新法为准。”〈见五纬总论〉

五星光色第五

“月以光以魄，知其光非本体之光，乃所借于太阳之
光。金星亦然。盖以远镜窥之，见其体亦如月，有光有
魄故也。他星觉无所倚。然以相似之理论之，亦可谓
其光非自光，乃如月与金星并借光于太阳者也。”
问：“五纬之光既皆为日光之分，乃其色各不同者，何
也？”曰：“如镜、如水、如金诸能发光之物，咸受太阳之光，
而”所发之光，皆非一色。盖亦繇“本体之色”所染故也。
然则五星之色，亦各为本体之色，从日光而发见耳。
五星本体之色，从其各类本质及其面之平与不平，
或其体之虚实坚脆等势所发。

《加利娄》曰：“凡大光照某体能发光之类，其所发之次
光，非全受本体之色而变为他色，如大光照黑体。”〈若炼
铁〉其所发之光为“红色”如火星。〈以此西名火星亦谓之铁星〉若照
《淡红体》，其所发光，色如木星。〈红铜色为淡红故木星亦名为铜星〉“若白
体，其发光色如土星。若黄体，其发光色如金星。若青
体，其发光色如水星。”试以黑铁等类炼之，细阅其光
色必如上。

又曰：“星色非纯，从目审视可见，乃知各星亦非纯质
也。”〈见格物诸书〉

五星时有颤动，其理与“恒星无异，或空中浮气之游
移，或自体闪烁如烛光之摇，又或人目之缺也。”

五星中历考第六

按中历旧法，自古迄今，修订诸家皆以测定太阳、太
阴之行为本，而五纬次之。今新法亦然，但求真切不
差之理，须辟从来舛谬之根，故著为《日躔考》及《古今
交食考》，以备参证。而五纬行度之差，旧法之因循更
甚，尤宜讲求。今订其谬于左。

一曰测晨夕二留日时，折半得合伏之日时，非也。
解曰：“所测之留，乃视行之行也。星有视行，有平行及
均数。先于视行，以均数或加或减，得平行，乃恒定之
行也。星在留际，有损分、益分，其中积大小原自不等，
此根有二。”

其一，从本天行。所谓盈缩法。此盈缩之数，或繇小渐
大，或繇大渐小，逓有加减，其行非顺。如盈初十度与
盈末十度损益，差分非一。从留初到合伏，又从合伏
到次留，若度数等，其均数必不等。

其二为二留中积时，太阳之行亦非一。如置首合伏
在冬至，太阳行疾；次合伏在春分，太阳行平；第三合
伏在夏至，太阳行迟。则星各合伏太阳，其行亦各有
多寡之异。又如留初在盈历，次留在缩历，以视行得
平行。或先留宜减均数，或次留宜加均数，或二留均。